**Музички бонтон**

**Бонтон** су правила пристојног понашања у свакодневном животу. Односи се на понашање у друштву, на јавним местима (улици, школи, библиотеци, болници, позоришту, цркви, на концерту), на Интернету мприликом размене електронске поште или четовањња. Постоји и еколошки и цветни бонтон.  
 Музика буди наша осећања, покреће нас. Уз музику може да се пева, игра, плеше, весели, ради али и тугује. Музику слушамо на различите начине: пажљиво, док нешто радимо, у школи на одмору, у ауту, на концерту.  
 ако волимо концерте, нарочито класичне музике, да бисмо их посећивали и уживали у њима, морамо знати одређена правила понашања. Тим правилима нас учи МУЗИЧКИ БОНТОН.  
1. Грешке које су уочене на једном концерту гитаре:

* Младић је закаснио
* Сметао је уметнику док је свлачио јакну
* Звонио му је телефон и разговарао је телефоном
* Девојке су се смејале и разговарале
* Девојке су шушкале и нудиле друге бомбонама
* Младић је фотографисао
* Довели су кућног љубимца

2. Шта прописује музички бонтон:

- Резервиши и купи карту за концерт  
- Поштуј прописано време за почетак концерта и седиште за које си купио карту.  
- Потруди се да стигнеш на време, бар 10-15 минута пре почетка концерта.  
- Ако си закаснио, не улази у салу, сачекај паузу па онда пронађи своје место.  
- За концерт се треба пристојно обући. Тренерке, шорцеви, папуче, превелики шешири ... нису прикладна гардероба.   
- Избегавај прејаке парфеме, јер ће то сметати људима око тебе.  
- Своју јакну, кишобран ... остави у гардероби.  
- Набави програм концерта и проучи га.  
- Пронађи своје место и удобно се смести  
- Искључи свој мобилни телефон.  
- Не шушкај, не причај, не грицка и не фотографиши за време концерта.  
- Ако мораш да изађеш уради то после аплауза а не у току извођења.  
- Док пролазиш кроз ред не окрећи леђа људима који седе.  
- Ако си прехлађен или болестан, кијаш и кашљеш, немој ићи на концерт јер ћеш тако ометати извођаче и слушаоце.  
- Аплаудирај када уђе диригент и на крају извођења, а не у току концерта. Између ставова се не аплаудира.  
- Када на концерту слушамо рок, џез или изворну музику, правила су мало опуштенија – публика често пева, аплаудира у ритму музике и сл.  
- Када се изводи химна, обавеза свих присутних је да устану. После извођења химне се не аплаудира.  
- Непристојно је звиждати у току или после извођења химне, чак и на утакмицама.  
- Химна се поштује!